

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | **Nr.3** | 2025. gada 27. martā |

**12.**

**Par Ogres novada kultūras, tautas namu telpu un estrāžu nomas maksas pakalpojumu cenrāža apstiprināšanu**

Saskaņā ar Administratīvo teritoriju un apdzīvoto vietu likuma pielikuma 28. punktu, Ogres novads ir vienota administratīvā teritorija, ko veido administratīvajā teritorijā ietilpstošās teritoriālā iedalījuma vienības: Birzgales pagasts, Ikšķiles pilsēta, Jumpravas pagasts, Krapes pagasts, Ķeguma pilsēta, Ķeipenes pagasts, Lauberes pagasts, Lēdmanes pagasts, Lielvārdes pagasts, Lielvārdes pilsēta, Madlienas pagasts, Mazozolu pagasts, Meņģeles pagasts, Ogres valstspilsēta, Ogresgala pagasts, Rembates pagasts, Suntažu pagasts, Taurupes pagasts, Tīnūžu pagasts, Tomes pagasts.

Pamatojoties uz administratīvo reformu spēku ir zaudējuši:

1. Ķeguma novada domes 2011. gada 16. marta lēmums “Par telpu nomas maksas noteikšanu” (protokols Nr. 6; 11.§);
2. Lielvārdes novada domes 2019. gada 27. marta lēmums Nr. 118 (protokols Nr. 5, 24. punkts) “Par Lielvārdes novada Kultūras centra maksas pakalpojumu apstiprināšanu”;
3. Ikšķiles novada pašvaldības domes 2010. gada 22. decembra lēmums Nr. 11 “Par Ikšķiles novada pašvaldības tautas namu, estrādes, “Zemturu Daugavmalas” (pludmales), Birzes iela 2A (800-gades skvēra), Lībiešu ielas 1A (pļava pie skolas) publisko pakalpojumu izcenojumu apstiprināšanu”;
4. Ogres novada pašvaldības domes 2015. gada 20. augusta lēmums Nr. 13 “Par Ogres novada pašvaldības Suntažu pagasta pārvaldes maksas pakalpojumu cenrāžu apstiprināšanu”;
5. Ogres novada pašvaldības domes 2016. gada 19. maija lēmumu Nr. 8 “Par Ogres novada pašvaldības Lauberes pagasta pārvaldes maksas pakalpojumu cenrāžu apstiprināšanu”;
6. Ogres novada pašvaldības domes 2011. gada 21. aprīļa lēmumu Nr. 6 “Par Ogres novada pašvaldības Mazozolu pagasta pārvaldes maksas pakalpojumu izcenojumiem”;
7. Ogres novada pašvaldības domes 2015. gada 19. februāra lēmumu Nr. 2 “Par Ogres novada pašvaldības Meņģeles pagasta pārvaldes maksas pakalpojumu cenrāža apstiprināšanu”;
8. Ogres novada pašvaldības domes 2014. gada 16. oktobra lēmumu Nr. 23 “Par Ogres novada pašvaldības Ķeipenes pagasta pārvaldes Ķeipenes Tautas nama maksas pakalpojumu cenrāža apstiprināšanu”;
9. Ogres novada pašvaldības domes 2014. gada 25. septembra lēmums Nr. 19 “Par Ogres novada pašvaldības Madlienas pagasta pārvaldes maksas pakalpojumu cenrāža apstiprināšanu”.

Savukārt Ogres novada pašvaldības iestādei “Ogres novada Kultūras centrs” maksas pakalpojumu cenrādis tika apstiprināts ar Ogres novada pašvaldības domes 2024. gada 27. februāra lēmumu Nr. 4 “Par Ogres novada pašvaldības iestādes “Ogres novada Kultūras centrs” maksas pakalpojumu cenrāža apstiprināšanu” (protokols Nr. 4; 15.).

Ar mērķi pārskatīt un aktualizēt atbilstoši esošajai situācijai Ogres novada pašvaldības kultūras, tautas namu telpu un estrāžu maksas pakalpojumu izcenojumus, Ogres novada Kultūras un tūrisma pārvalde ir sagatavojusi vienotu telpu nomas maksas cenrāža projektu Ogres novada kultūras, tautas namiem un estrādēm.

Pamatojoties uz Pašvaldību likuma 73. panta pirmo, ceturto daļu, 2018. gada 20. februāra Ministru kabineta noteikumu Nr. 97 “Publiskas personas mantas iznomāšanas noteikumi” 4.1., 4.4. apakšpunktu, 5. punktu un ņemot vērā Ogres novada pašvaldības maksas pakalpojumu izcenojumu aprēķinu un atlīdzības komisijas 2025. gada 11. marta sēdes protokolu Nr. K1-3/9,

**balsojot: ar 18 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dzirkstīte Žindiga, Egils Helmanis, Gints Sīviņš, Ilmārs Zemnieks, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. **Apstiprināt** Ogres novada kultūras, tautas namu telpu un estrāžu nomas maksas pakalpojumu cenrādi saskaņā ar šī lēmuma pielikumu.
2. **Noteikt** 50% atlaidi cenrādī norādītajai telpu nomas maksai nodarbībām un pasākumiem:
	1. Ogres novada administratīvajā teritorijā reģistrētām biedrībām un nodibinājumiem, kas darbojas izglītības, jaunatnes, kultūras un sporta jomā;
	2. Ogres novada administratīvajā teritorijā reģistrētām invalīdu, pensionāru un politiski represēto biedrībām.
3. **Atbrīvot** no maksas Ogres novada pašvaldības iestādes.
4. **Noteikt**, ka samaksa par elektroenerģijas piegādi estrādē tiek aprēķināta atsevišķi pēc elektroenerģijas skaitītāja rādījumiem.
5. **Noteikt,** ka cenrādis piemērojams ar 2025. gada 1. aprīli.
6. **Noteikt** Ogres novada pilsētu un pagastu pārvalžu vadītājus par lēmuma izpildi atbildīgajām personām.
7. **Uzdot** Ogres novada pašvaldības Centrālās administrācijas Komunikācijas nodaļai apstiprināto maksas pakalpojumu cenrāža publicēšanu Ogres novada pašvaldības oficiālajā tīmekļvietnē.
8. **Uzdot** Ogres novada pašvaldības pilsētu un pagastu pārvalžu vadītājiem apstiprināto maksas pakalpojumu cenrāža brīvu pieejamību pašvaldības pilsētu un pagastu pārvaldēs.
9. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmanis paraksts)